Silické jazero

Silické jazero alebo Jašteričie jazero je najväčšie krasové jazero na Slovensku. Nachádza sa v Slovenskom krase, na Silickej planine v nadmorskej výške 587 m n. m., v katastrálnom území obce Silica. Zaberá plochu 1,22 ha, má maximálnu dĺžku 200 m a šírku 127 m. Jazero vzniklo upchatím dna krasovej jamy (závrtu), na severozápadnej strane jazera sa nachádza činný ponor nad jeho hladinou. Vodu z jazera odvádza, ak hladina stúpne nad úroveň ponoru. Voda v jazere je v súčasnosti značne znečistená, bez vyšších foriem života a zarastá riasami a vodným rastlinstvom. Zdroje